Publication: Magyar Közlöny
Issue: MK-2000-71 (Year: 2000, Number: 71)
Era: 1990-2004
Section: [10. számú melléklet az 1/2000. (I. 7.) SZCSM rendelethez
Paragraph Index: 360

3. Nem tekinthető önkényesnek — ennek következtében alkotmányellenesnek — a helyi képviselő-testület működése akkor, ha a helyi önkormányzás zavartalanságának biztosítása érdekében a testület igénybe veszi a konfliktus feloldására rendelt törvényi eszközöket. Az Alkotmánybíróság e véleménynyilvánító határozatát a ben közzéteszi. INDOKOLÁS I. A Magyar Köztársaság miniszterelnöke a 13/VIII/2000. számú átiratában — utalva a Kormány 2000. január 4-i ülésén elfogadott határozatára — felkérte az Alkotmánybíróságot, hogy Hódmezővásárhely Megyei Jogú Város Közgyűlésének működése kapcsán soron kívül alakítsa ki véleményét abban a kérdésben, hogy „alkotmányellenesen működik-e a közgyűlés, ha munkáltatói jogaival visszaélve, e jogokat nem rendeltetésüknek megfelelően gyakorolva a polgármestert tartósan, lényegében határozatlan időre felfüggeszti közszolgálati jogviszonyából, ezzel megakadályozva, hogy a választópolgárok által közvetlenül megválasztott polgármester mind a választott tisztségéből, mind a közszolgálati jogviszonyából eredő feladatait ellássa, jogszabályban megállapított hatásköreit gyakorolja”. II. Az Alkotmánybíróság a rendelkező részben foglalt véleményét a következő — elsősorban alkotmányi, illetőleg törvényi — előírásokra alapozta:

Source: https://magyarkozlony.hu/hivatalos-lapok/d2c977ff24c625f96e858d15d02337c5984294d9/dokumentumok/4600e7c3c5eab030f8cd6493a4361e25e691a4d8/letoltes